བཞི་པ་སྤྱི་ཚོགས་ལ་འཇུག་པའི་ཧུར་བརྩོན།དེ་ནི་རང་ཉིད་ད་ལྟ་ཞུགས་ཡོད་སའི་སྤྱི་ཚོགས་འདིའི་ནང་དུ་ལས་ཁུངས་དང་རང་ཉིད་ཀྱིས་བྱ་བ་ཅི་ཞིག་གཉེར་གྱིན་ཡོད་པ་སོགས་ལ་ཡོན་ཏན་ཏུ་མཐོང་ནས་དེའི་སྟེང་དུ་གྲུབ་འབྲས་ཕུན་སུམ་ཚོགས་པ་ཞིག་འོང་བ་ལ་གོལས་ཀ་དེ་དག་ཀྱང་སྔོན་གྱི་དེ་བསྐྱར་བཟོ་ཏག་ཏག་མ་ཡིན་པར་གསར་གཏོད་ཀྱི་རྣམ་པ་རེ་འོང་ན་ངོ་མ་ཧུར་བརྩོན་གྱི་འབྲས་བུ་ཐོན་སོང་བ་རེད།འདི་ལ་སྡོམ་ཚིག་ཅིག་བཀོད་ཡོད་པ་ནི་བཟོ་བསྐྲུན་པ་གཅིག་བསྐྱར་བཟོ་བ་སྟོང་ལས་ལྷག་ཅེས་པ་དང་།གསར་གཏོད་མེད་ས་ན་འཕེལ་རྒྱས་ཞེས་པ་གཞལ་ཡང་མེད་ཅེས་པ་བཞིན་གསར་གཏོད་མེད་ན་དེ་སྔོན་གྱི་དེ་ག་རང་ཡིན་པ་བཞིན་ནོ།།མདོར་ན་རང་གིས་བྱས་པའི་ལས་འདི་ལ་ཕུལ་ཏུ་བྱུང་བའི་འབྲས་བུ་ཞིག་མངོན་ཡོང་དུས་རང་ཉིད་བློ་འགྱོད་མེད་པ་ཞིག་ཡིན་ན་ད་གཟོད་སྤྱི་ཚོགས་ལ་འཇུག་པའི་ཧུར་བརྩོན་ཞེས་པ་འདི་ཡི་དོན་གོ་ཆོད་སོང་བ་རེད་སྙམ་གྱིན་ཡོད།